Գեորգ Ֆրիդրիխ Կնապ

Գեորգ Ֆրիդրիխ Կնապ (գերմ.՝ Georg Friedrich Knapp, մարտի 7, 1842(1842-03-07), Գիսեն, Հեսսեն, Գերմանիա - փետրվարի 20, 1926(1926-02-20), Դարմշտադտ, Վայմարյան Հանրապետություն), գերմանացի վիճակագիր և քաղաքական տնտեսագետ, Նոր պատմական դպրոցի ներկայացուցիչ։
Էլլի Հոյս Կնապի հայրն է։


== Կենսագրություն ==

Ծնվել է 1842 թվականի մարտի 7-ին։ Նրա հայրը հայտնի քիմիկոս Ֆրիդրիխ Լյուդվիգ Կնապն էր։
Սովորել է Մյունխենի, Բեռլինի, Գյոթինգենի համալսարաններում։ Եղել է վիճակագրական բյուրոյի տնօրեն (1867 թվականից), 1869 թվականին դարձել է Լայպցիգի համալսարանի տնտեսագիտության և վիճակագրության դոցենտ։ Ստրասբուրգում եղել է նաև ռեկտոր 1891-1892 և 1907-1908 թվականներին։
Նա եղել է Պրուսիայի, Բավարիայի և Հայդելբերգի գիտությունների ակադեմիաների անդամ։
Մահացել է 1926 թվականին Դարմշտադտում։


=== Անձնական կյանք ===
Կինը` Լիդիա Կորգանովը, ծնվել է Վրաստանում։ Կնոջ հոգեկան հիվանդության պատճառով երկու դուստրերին` Մարիաննային և Էլլիին, Կնապը միայնակ է դաստիարակել այն ընթացքում, երբ կինը բուժում է ստացել առողջարաններում։ Էլլին հետագայում դարձել է Գերմանիայի Դաշնային Հանրապետության առաջին նախագահ Թեոդոր Հոյսի կինը։


== Գիտական ներդրում ==
Բնակչության վիճակագրության նշանավոր տեսաբանը` Կնապը, այն սակավաթիվ վիճակագիրներից մեկն էր, որն ուներ խիստ մաթեմատիկական պատրաստվածություն. մասնավորապես Կնապն է մշակել է մահացության ինդեքսը որոշելու մեթոդը։ Սոցիալական վիճակագրության ոլորտում Կնապը սոցիալական երևույթների օրենքները չի վերագրել անխուսափելի բնական օրենքների օրինաչափություններին. ընդունելով ֆիզիկական օրենքների ազդեցությունը բարոյա-վիճակագրական երևույթների կայունության վրա` նա ակնկալում էր մեթոդաբանական գիծ ստանալ սոցիալական էթիկայի զարգացումից, որն իր առջև կամքի ազատության հարց է դնում։
Մշակել է փողի պետական տեսությունը, որտեղ նա պետությանը վերագրել է փողի շրջանառության կարգավորման միջոցով երկրի տնտեսությունը կառավարելու ունակությունը։ Կնապի դրամական տեսությունը կանխատեսում էր Ջոն Մեյնարդ Քեյնսի հայացքները։
Ստրասբուրգի այսպես կոչված ագրարային պատմության դպրոցի հիմնադիրներից մեկն է, որն ուսումնասիրել է ագրարային զարգացման և դրանց տարածման շրջանների հիմնական տեսակները։ Ագրարային հարաբերությունների պատմության վերաբերյալ իր ուսումնասիրություններում հիմնական ուշադրությունը դարձրել է իրավական հասկացությունների վերլուծությանը։ Քննադատել է պրուսական ագրարային բարեփոխումները, որոնք, նրա կարծիքով, չեն ապահովել գյուղացիների սեփականության իրավունքը հողի վրա, ինչը հանգեցրել է գյուղացիների զանգվածային հողազրկությանը և բատրակ դառնալուն։


== Աշխատություններ ==
Նրա վաղ աշխատանքները հիմնականում վերաբերում են բնակչության և գյուղատնտեսության հարցերին։

Knapp Georg Friedrich (1865)։ Zur Prüfung der Untersuchungen Thünen's über Lohn und Zinsfuss im isolirten Staate. (գերմաներեն)։ Braunschweig: Friedrich Vieweg und Sohn 
Knapp Georg Friedrich (1868)։ Über die Ermittlung der Sterblichkeit (գերմաներեն)։ Leipzig: J. C. Hinrichs’sche Buchhandlung  ("On the ascertainment of mortality")
Knapp Georg Friedrich (1869)։ Die Sterblichkeit in Sachsen. (գերմաներեն)։ Leipzig: Duncker & Humblot  ("Mortality in Saxony")
Knapp Georg Friedrich (1871)։ Die neuern Ansichten über Moralstatistik (գերմաներեն)։ Jena: Verlag von Friedrich Mauke 
Knapp Georg Friedrich (1874)։ Theorie des Bevölkerungs-Wechsels: Abhandlungen zur angewandten Mathematik (գերմաներեն)։ Braunschweig: Verlag von Friedrich Vieweg und Sohn  ("The theory of population fluctuations")
Knapp Georg Friedrich (1887)։ Die Bauern-Befreiung und der Ursprung der Landarbeiter in den älteren Theilen Preußens (գերմաներեն) I։ Leipzig: Duncker & Humblot  ("The liberation of peasants and the origins of the agriculturalist in the older parts of Prussia")
Knapp Georg Friedrich (1887)։ Die Bauern-Befreiung und der Ursprung der Landarbeiter in den älteren Theilen Preußens (գերմաներեն) II։ Leipzig: Duncker & Humblot  ("The liberation of peasants and the origins of the agriculturalist in the older parts of Prussia")
Գյուղացիների ազատագրումը և գյուղատնտեսական աշխատողների ծագումը Պրուսիայի միապետության հին նահանգներում։ Օ. Ն. Պոպովա, 1900, 272 էջ
Knapp Georg Friedrich (1891)։ Die Landarbeiter in Knechtschaft und Freiheit: vier Vorträge (գերմաներեն)։ Leipzig: Duncker & Humblot  ("The farmer in serfdom and freedom")
Knapp Georg Friedrich (1891)։ Staatliche Theorie des Geldes (գերմաներեն) (1 ed.)։ Leipzig: Duncker & Humblot 
Knapp Georg Friedrich (1918)։ Staatliche Theorie des Geldes (գերմաներեն) (2 ed.)։ Leipzig: Duncker & Humblot 
Knapp Georg Friedrich (1921)։ Staatliche Theorie des Geldes (գերմաներեն) (3 ed.)։ Leipzig: Duncker & Humblot 
Knapp Georg Friedrich (1923)։ Staatliche Theorie des Geldes (գերմաներեն) (4 ed.)։ Leipzig: Duncker & Humblot 
Knapp Georg Friedrich (1924)։ Die staatliche Theorie des Geldes [The State Theory of Money] (անգլերեն)։ London: Macmillian & Company   Translation of the forth edition
Knapp Georg Friedrich (1897)։ Grundherrschaft und Rittergut: Vorträge, nebst biographischen Beilagen (գերմաներեն)։ Leipzig: Duncker & Humblot  ("Land ownership and seignorial lands")
Knapp Georg Friedrich (1925)։ Einführung in einige Hauptgebiete der Nationalökonomie (գերմաներեն)։ Leipzig: Duncker & Humblot 
Ռեֆերատներ փողի պետական ​​տեսության վերաբերյալ։ Փող։ Դրամական համակարգ։ Օդեսա. Է. Պ. Կառլիկ, 1913, 59 էջ


== Տես նաև ==
Պատմական դպրոց


== Ծանոթագրություններ ==


== Գրականություն ==
«Կնապ, Գեորգ Ֆրիդրիխ»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 
Կնապ, Գեորգ Ֆրիդրիխ // Տնտեսական հանրագիտարան. Քաղաքական տնտեսություն. — Մ. : Սովետական հանրագիտարան, 1975. — Т. 2. — С. 163.


== Արտաքին հղումներ ==
Archive for the History of Economic Thought
The State Theory of Money (English translation). 1924